Omnibus sancte et inviolabilis matris ecclesie filiis notum facimus quod ego Hunbertus Clavellus et uxor mea nomine Florez et filius meus Hugo damus et concedimus Deo et sancte Marie de Firmitate censualiter terciam partem decime de territorio Chilliaci, pro tribus videlicet bicariis de fabis et novem bicariis inter frumentum et avenam, medietatem videlicet frumenti et medietatem avene. Notandum sane quod ego tenebam predictam decimam in feodo a Petro de Castello qui hoc ipsum laudavit. Testes: Karolus, decanus de Neblens, Petrus, monachus Sancti Petri Cabilonis, Robertus, presbiter de Longapetra, Lanbertus, presbiter de Neblens, Hugo de Melicei, Testes uxoris mee: Johannes, prior de Laona, Guillelmus, presbiter de Painei, Teobaldus, presbiter de Caneves, Robertus, capellanus de Longapetra, Guillelmus de Pautat, Lainus de Painei.